Otto Strandman. Otto August Strandman (, 1875-yil 30-noyabr, Vandu qishlogʻi, Undla volosti, Estoniya viloyati – 1941-yil 5-fevral, Kadrina, Estoniya SSR) – Estoniya davlat arbobi. Taʼlimi. Sankt-Peterburg universitetining yuridik fakultetida oʻqigan (1899—1901), Yuryev universitetining yuridik fakultetini tugatgan (1903). 1918-yilgacha boʻlgan faoliyati. Universitetga kirishdan oldin Davlat bankining Revel idorasida ishlagan. 1903—1905-yillarda Narva va Revelda advokat boʻlgan. 1904—1905-yillarda va 1917-yilda Revel shahar dumasi aʼzosi. 1905-yilgi inqilobiy voqealarda qatnashgan, 1905—1909-yillarda Shveysariyada surgunda yashagan. 1909-yildan 1917-yilgacha Revelda advokatlik bilan shugʻullangan. 1917-yilda, fevral inqilobidan soʻng, Rossiyaning Muvaqqat hukumati tomonidan Revel okrug sudining prokurori etib tayinlanadi. 1917—1918-yillarda Estoniya Muvaqqat zemstvo kengashining raisi. Mustaqil Estoniya siyosatchisi va diplomati. 1918-yilda adliya vaziri. 1918—1919-yillarda Estoniya Muvaqqat hukumatida qishloq xoʻjaligi vaziri. 1918-yilda nemis bosqinchilari tomonidan hibsga olingan. 1919-yil 9-maydan 1919-yil 18-noyabrgacha Estoniya Bosh vaziri va harbiy vaziri. 1920—1921-yillarda Estoniya tashqi ishlar vaziri . 1921-yilda Riigikogu raisi. 1—5-chaqiriqlar Riigikogu deputati boʻlgan. 1924-yilda Estoniya tashqi ishlar vaziri, keyin moliya vaziri. 1927—1929-yillarda Estoniyaning Polsha, Chexoslovakiya va Ruminiyadagi elchisi. 1929-yil 9-iyuldan 1931-yil 12-fevralgacha davlat rahbari. 1933—1939-yillarda Estoniyaning Fransiya, Belgiya, Ispaniya va Vatikandagi elchisi. Estoniya mehnat partiyasi yetakchilaridan biri boʻlgan. Tartu universiteti (1928) va Varshava universiteti (1930) faxriy yuridik fanlari doktori. Oʻlimi. 1939-yilda vataniga qaytib, Kadrinadagi xutorida yashaydi. 1941-yilda NKVDga kelish uchun chaqiruv oladi, bu muqarrar hibsga olinishini anglatardi, shu sababdan oʻzini otib tashlaydi. Tallinning Siselinna qabristoniga dafn etilgan. Mukofotlari. Estoniya mukofotlari, shu jumladanfuqarolik xizmatlari uchun uchinchi toifa birinchi darajali Ozodlik xochi bilan mukofotlangan.